Botadi en orde de batalha damb es sòns respectius caps, es teucri auançauen sorrisclant e cridant coma audèths (atau dèishen anar es sues votzes es grues en cèu, quan, entà húger deth hered e des ploges torrenciaus, vòlen gronhant sus eth corrent der Ocean e amien entara roïna e entara mòrt as pigmèus, en tot hèr-les des der aire crua guèrra) e es aquèus partien silenciosi, alendant valor e prèsti a ajudar-se mutuaument.